दलगत राजनीति से ऊपर उठकर विधायक का समर्थन करें सभी: विकास
युवाइनेलो प्रदेश प्रचार सचिव विकास मेहता ने विधानसभा सत्र में फतेहाबाद मुख्यालय पर सरकारी को-एजुकेशनल कॉलेज की मांग उठाने और उसे मंजूर करवाने पर इनेलो विधायक बलवान दौलतपुरिया का आभार जताया। जारी बयान में विकास मेहता ने कहा कि अगर कोई नेता सही नियत से क्षेत्र का विकास करना चाहे तो उसका सत्ता या विपक्ष में होना कोई ज्यादा मायने नहीं रखता।
विधायक बलवान सिंह दौलतपुरिया की नीति और नियत हलके के विकास की है और इसके चलते विपक्षी विधायक होने के बावजूद वे सरकारी कॉलेज की मांग मंजूर करवाने में कामयाब रहे। युवा इनेलो नेता ने कहा कि विधायक बलवान सिंह दौलतपुरिया हमेशा लोगों के सुख-दुख में काम आए हैं और सरकारी कॉलेज को मंजूर करवाकर उन्होंने फतेहाबाद हलके के भविष्य को सुरक्षित करवाने का काम किया है। उन्होंने कहा कि भाजपा नेताओं को दलगत राजनीति से ऊपर उठकर विधायक का आभार जताना चाहिए और इस काम को जल्द से जल्द धरातल पर उतारने के लिए काम करना चाहिए।
hin_Deva hin_Deva hin_Deva